section_heading: Fontana della Barcaccia
paragraph_text: Na Španjolskom trgu, na dnu stuba, nalazi se Berninijeva fontana Barcaccia, koju je dizajnirao 1627. godine. Napravljena je u znak sjećanja na poplavu Tibera krajem 16. stoljeća, kada je na tom mjestu, nakon povlačenja vode, ostao nasukan brodić. Napravljena je u obliku nasukanog trošnog brodića koji je napola uronjen u vodu. Budući da je tlak vode koja napaja fontanu vrlo nizak ne postoje vodoskoci niti kaskade. Pčele i sunca koji ukrašavaju fontanu simbol su obiteljskog grba pape Urbana VIII. Barberinija koji je naručio fontanu.